EkBass/fiwiki-20250220-pages-articles huggingface dataset:
Trietyleenimelamiini

Trietyleenimelamiini, TEM, tretamiini on syöpäsairauksien hoidossa käytetty solunsalpaajalääke eli sytostaatti. Aine oli käytössä Suomessa vielä 1970-luvulla.Bonsdorff: s. 338Therapia Fennica TF74 (s. 1007) Trietyleenimelamiini aiheutti kuitenkin vakavia, mahdollisesti hoitoa haittaavia sivuvaikutuksia, joista merkittävimpinä luuytimen toiminnan lamautumisen (luuydinsupressio) ohella oksentelu ja pahoinvointi. Näitä haittoja kuitenkin kyettiin lääkitsemään, niin kutsutuilla antiemeetikoilla eli pahoinvointilääkkeillä. Vakavista haittavaikutuksista johtuen aine on vedetty pois käytöstä ja korvattu muilla valmisteilla. Ilmari Vartiainen kuvasi aineen vaikutuksia myrkyllisiksi. Lääkettä annettiin suun kautta.Vartiainen: s. 181 Trietyleenimelamiinin ensisijainen hoitoaihe oli krooninen lymfaattinen leukemia (KLL). Toissijaisia hoitoaiheita olivat krooninen myelooinen leukemia (KML) sekä polysytemia vera ja maligni lymfogranulomatoosi eli Hodgkinin tauti. TEM:ia on kokeiltu myös munasarjasyövän hoidossa. Vartiaisen kirjan lääkeohjeen mukaan sai TEM:ia antaa seuraavasti: normaali päiväannos 2,5–5 mg, kuitenkin aloitusviikon aikana enintään yhteensä 10 mg. Yhden kuukauden aikana, eli 30 päivässä sai TEM:ia antaa enintään 20–40 mg. Trietyleenimelamiini kuului syövän hoitoon käytetyissä lääkkeissä sarjaan alkyloivat aineet. TEM:in jälkeen kehitettiin esimerkiksi trietyleenitiofosfamidi (TSPA). ==Lähteet== * Bertel von Bonsdorff: Sisätaudit, SHKS, WSOY, 1976 Porvoo (suom. Leena Tuuteri) ISBN 951-0-07497-7 (s. 337–338) * Ilmari Vartiainen: Lääkeaineoppi – Farmakologia (7. uusittu painos), SHKS, WSOY, Helsinki-Porvoo, 1960 (s. 181) *Lääketieteenkandidaattiseura ry.: Therapia Fennica 1974 (TF74), Helsinki, 1977 ISBN 951-99041-6-6 (s. 1006–1007) ===Viitteet=== Luokka:Solunsalpaajat Luokka:Aromaattiset heterosykliset typpiyhdisteet
Dietyleenitriamiinipentaetikkahappo

Dietyleenitriamiinipentaetikkahappo, DTPA on kemiallinen aine eli yhdiste, joka yhdistettynä kalsiumiin poistaa elimistöön joutuneita myrkyllisiä raskasmetalleja. Nämä voivat olla radioaktiivisia, kuten esimerkiksi amerikium on. Tämä perustuu siihen, että dietyleenitriamiinipentaetikkahappo muodostaa kelaatteja useiden metalli-ionien kanssa. Lääkehoitona aine liuottaa elimistöstä pois myös sinkkiä. Lisäämällä sinkin antoa joko DTPA:han, taikka antamalla sitä muuten, voidaan tämä häviö korvata. Tätä hoitomuotoa kokeiltiin Harold McCluskey:hin, joka työskenteli Hanford Siten tuotantolaitoksilla, joutuessaan säteilyonnettomuuteen 29. elokuuta 1976. "Mac" McCluskey loukkaantui pahoin kemiallisen reaktion seurauksena sattuneen räjähdyksen sirpaleista. Hän sai myös paljon säteilyä elimistöönsä, mutta toipui artikkelin tietojen pohjalta kuitenkin varsin hyvin hyvän ja huolellisen hoidon ansiosta. ==Lähteet== * Valitut Palat, Kesäkuu 1981: s. 135–140 ISBN 884502-1-06 (Artikkeli, Stanley L. Englebardt: 500-kertainen kuolemanannos) Luokka:Aminohapot
Chris Bart-Williams

Christopher Gerald Bart-Williams (16. kesäkuuta 1974 Freetown, Sierra Leone – 24. heinäkuuta 2023) oli Sierra Leonesta adoptoitu englantilainen jalkapalloilija. Vaikka Bart-Williams syntyi Sierra Leonessa, hän varttui Pohjois-Lontoossa ja opiskeli englantilaisessa koulussa. Hän edusti Englannin alle 21-vuotiaiden maajoukkueessa vuodet 1992–1996 ja teki 16 ottelussaan 2 maalia. == Seurajoukkueura == === Leyton Orient === 16-vuotiaana Chris aloitti uransa Leyton Orientissa. Chris pelasi 36 ottelua joukkueessa ja teki kaksi maalia. === Sheffield Wednesday === Sheffield Wednesday kiinnostui Bart- Williamsin pelinäytöistä ja osti hänet 275 000 punnalla vuonna 1991. Bart- Williamsin nuoresta iästä huolimatta hän pääsi välittömästi pelaavaan kokoonpanoon. Hän aloitti uransa hyökkäävänä keskikenttäpelaajana. === Nottingham Forest === Neljän vuoden kuluttua Bart-Williams siirtyi Nottingham Forestiin 2,5 miljoonalla punnalla. Pelatessaan puolustavana keskikenttäpelaajana hän onnistui maalinteossa useasti pelitilanteissa, vapaapotkuissa ja rangaistuspotkuissa. 2001 Bart-Williams valittiin vuoden Nottingham Forestin vuoden pelaajaksi. Vuonna 2001 Forest joutui talousvaikeuksiin ja joutui myymään parhaita pelaajiaan. Bart-Williams pelasi joulukuusta 2001 lainalla Charlton Athleticissa. === Charlton Athletic === Lopulta toukokuussa 2002 Bart-Williams siirtyi kahden vuoden sopimuksella Charlton Athleticiin. === Ipswich Town === Kahden vuoden Charltonissa pelaamisen jälkeen Bart-Williams siirtyi Ipswich Towniin. Ennen virallista siirtymistä Ipswichiin Bart-Williams pelasi lainalla Charltonista. === APOEL === Oli huhuiltu, että Bart-Williams palaisi Ipswich Townista Nottingham Forestiin, mutta joukkue ei häntä takaisin ottanut. Bart-Williams pelasi yhden kauden APOELissa. === Marsaxlokk === Bart-Williamsin jalkapalloura pelaajana päättyi Marsaxlokkin paidassa kauteen 2005–2006. == Saavutukset == * Englannin 1. divisioona: 1998 * Englannin liigacup: 1993 finaali * FA Cup: 1993 finaali * Jalkapallon alle 20-vuotiaiden maailmanmestaruuskilpailut: 1993 3. sija == Lähteet == Luokka:Englantilaiset jalkapalloilijat Luokka:Vuonna 1974 syntyneet Luokka:Vuonna 2023 kuolleet
Kurt Löwenstein

Kurt Löwenstein (18. toukokuuta 1885 Bleckede – 8. toukokuuta 1939 Pariisi) oli saksalainen poliitikko, kasvatustieteilijä ja yksi sosialistisen nuorisojärjestö Die Falkenin perustajista. Juutalaisen vaatekauppiaan perheeseen syntynyt Löwenstein opiskeli nuoruudessaan teologiaa ja filosofiaa Halberstadtissa, ja hänet hyväksyttiin berliiniläiseen rabbiinikouluun, mutta hän hylkäsi haaveet rabbin urasta ja luopui uskonnollisesta vakaumuksestaan. Ensimmäisessä maailmansodassa Löwenstein ei pasifistina osallistunut sotatoimiin, mutta ilmoittautui Punaisen Ristin tehtäviin itärintamalle. Vuonna 1920 hänet valittiin Saksan valtiopäiville ensin vasemmistososialistina ja vuodesta 1923 sosiaalidemokraattien edustajana. Valtiopäivillä ja Berliinin kaupunginvaltuustossa Löwenstein keskittyi erityisesti koulutuspoliittisiin kysymyksiin. Helmikuussa 1933 SA-joukot hyökkäsivät Löwensteinin kotiin ja vandalisoivat irtaimistoa. Löwenstein piti tekoa murhayrityksenä, koska asunnossa myös ammuttiin.Jewish Telegraphic Agency: The Home of Deputy Kurt Loewenstein Was Attacked Pian tämän jälkeen hän pakeni Saksasta, ensin Prahaan ja sitten Pariisiin, jossa hän kuoli sydänkohtaukseen toukokuussa 1939. Hänet on haudattu Père-Lachaisen hautausmaalle. Berliinin pohjoispuolella Werneuchenissa on nykyään Kurt Löwensteinin mukaan nimetty koulutuskeskus.Jugendbildungsstätte Kurt Löwenstein ==Lähteet== Luokka:Saksalaiset poliitikot Luokka:Vuonna 1885 syntyneet Luokka:Vuonna 1939 kuolleet
Joe Garland

Joseph Copeland ”Joe” Garland (15. elokuuta 1903 Norfolk, Virginia – 21. huhtikuuta 1977 Teaneck, New Jersey) oli yhdysvaltalainen jazz-saksofonisti, säveltäjä ja sovittaja. Hänet tunnetaan parhaiten ”In the Mood” -kappaleen kirjoittajana. Muita hänen kirjoittamia tunnettuja teoksia ovat Artie Shaw’n levyttämä ”Senerade to a Savage” ja Les Brownin ”Leap Frog”. Garland aloitti soittamisen asuessaan Pohjois-Carolinassa. Hän opiskeli musiikkia Aeolian Conservatoryssa Baltimoressa sekä Shaw Universityssa. == Lähteet == Luokka:Yhdysvaltalaiset jazzsaksofonistit Luokka:Yhdysvaltalaiset säveltäjät Luokka:Yhdysvaltalaiset sovittajat Luokka:Vuonna 1903 syntyneet Luokka:Vuonna 1977 kuolleet
Tallahassee Lassie

”Tallahassee Lassie” on alun perin Freddy Cannonin vuonna 1959 julkaisema kappale. Suomalainen Hurriganes-yhtye julkaisi kappaleesta cover-version Roadrunner-albumillaan vuonna 1974, ja seuraavana vuonna singlenä. ”Tallahassee Lassie” ei noussut Suomen varsinaiselle myyntilistalle, mutta Jukebox-listalla se saavutti kahdeksannen sijan. Singlen B-puoli oli Roadrunnerin avausraita ”It Ain’t What You Do”. == Lähteet == Luokka:Yhdysvaltalaiset rockkappaleet Luokka:Vuoden 1959 kappaleet Luokka:Hurriganesin kappaleet
Mr. Bucket

Mr. Bucket on Milton Bradleyn vuonna 1992 julkaisema lastenpeli. Pelin mukana tulee sanko, palloja, lapioita ja ohjekirja. == Pelaaminen == Pelin ideana on heittää lapioilla erivärisiä palloja Mr. Buckettiin ennen kuin hän sylkäisee ne pois hänen suustaan. Pelin voittaja on se joka saa kolme samanväristä palloa samanaikaisesti Mr. Buckettiin. Luokka:Leikkikalut
Kulkureitten kuningas

Kulkureitten kuningas, Kulkurien kuningas ja Kuningas kulkureitten viittaavat seuraaviin: *If I Were King, Justin Huntly McCarthyn romaani vuodelta 1901 François Villonin elämästä *If I were King, Rudolf Frimlin säveltämä operetti, jonka tarina perustuu McCarthyn romaaniin. Operettiin puolestaan perustuu usea yhdysvaltalainen elokuva: **If I Were King J. Gordon Edwardsin ohjaama mykkäelokuva vuodelta 1920 **Kulkurien kuningas (The Vagabond King), Ludwig Bergerin ohjaama elokuva vuodelta 1930 **Kulkurien kuningas (If I Were King), Frank Lloydin ohjaama elokuva vuodelta 1938 **Kulkureitten kuningas (The Vagabond King), Michael Curtizin ohjaama elokuva vuodelta 1956 ;Laulu *"Kulkureitten kuningas", myös "Kulkurien kuningas", ("Song of the Vagabonds"), laulu operetista ja elokuvasta Kulkureitten kuningas (säv. Rudolf Friml, eri versioita, joissa suom. sanat Martti Jäppilä tai R. R. Ryynänen) ;Suomalainen elokuva *Kuningas kulkureitten, Roland af Hällströmin ohjaama elokuva vuodelta 1953
Lauttaraha

Lauttaraha eli lossiraha on aiemmin Suomessa käytössä ollut maksu maantiehen liittyvän lautan käytöstä vesistön ylittämiseen. Vuonna 1883 annettu asetus teitten ja siltain tekemisestä ja kunnossapitämisestä maalla määräsi, että jokainen käräjäkunta toimi tientekolahkona, jolla tarvittaessa oli oikeus päättää lauttarahan suuruudesta. Päätös oli kuitenkin jätettävä kuvernöörin (maaherran) tutkittavaksi ja hän antoi taksan, joka pantiin esille lauttapaikalle.Keisarillisen majesteetin armollinen asetus teitten ja siltain tekemisestä ja kunnossa-pitämisestä maalla, 2/1883, 3 §. Laki teiden tekemisestä ja kunnossapidosta maalla astui voimaan vuoden 1921 alussa. Sen mukaan maaherralla oli oikeus määrätä kohtuullinen maksu paikallistiellä olevan sillan, lossin tai lautan käyttämisestä tieosakkaiden tekemän ehdotuksen perusteella.Laki teiden tekemisestä ja kunnossapidosta maalla, 11.10.1918/147, 42 §. Vuoden 1927 tielaki sääti, että maaherralla oli valta määrätä kohtuullinen maksu kunnantiellä tai kylätiellä olevan lossin tai lautan käyttämisestä. Ehdotuksen maksusta teki kunnanvaltuusto tai tieosakkaat. Maksu meni joko kunnalle tai tierahastoon ja maaherran vahvistama taksa oli pantava näkyville tien tai ylikulkupaikan viereen.Tielaki, 165/1927, 89 §. Vuonna 1954 säädetty laki yleisistä teistä sisälsi ohjeen, että oli määrättävä asetuksella saadaanko ja millä ehdoilla kantaa maksua paikallistiehen kuuluvan lautan käyttämisestä. Maksu ei saanut olla suurempi kuin lautan kunnossapitokustannukset edellyttivät.Laki yleisistä teistä, 243/1954, 18 §. ==Lähteet== Luokka:Suomen tiet Luokka:Oikeushistoria
Juhana Pettersson

Juhana Pettersson (s. 1980 HelsinkiStenros, Jaakko: Juhana Pettersson – Artist of Experience. Pohjoismaisen roolipelaamisen seura. 2022.) on suomalainen kirjailija, pelisuunnittelija ja toimittaja. Pettersson on kirjoittanut roolipeleistä ja videopeleistä, toimittanut Roolipelaaja-lehteä sekä tuottanut Neloselle videopelejä käsittelevää Tilt-ohjelmaa. Pettersson kirjoitti tietokirjan Roolipelimanifesti (2005). Teoksessa hän käy läpi roolipelaamisen eri muotoja, historiaa ja keinoja, sekä esittelee Joutomaa-nimisen ”turborealistisen” roolipelin.Kustantajan sivu. Petterssonin esikoisromaani Sokerisamurai (2013) kertoo tyttöduosta ja on kustantajan mukaan ”takaperin etenevä rakkaustarina”. Teos käsittelee rakkautta, seksiä, musiikkimaailmaa ja BDSM-suhteita.Sokerisamurai Inton sivulla. Petterssonin vanhemmat ovat tanssija Arja Pettersson ja arkkitehti Eero Pettersson. Hänen puolisonsa on toimittaja Maria Pettersson. ==Lähteet== Luokka:Suomalaiset kirjailijat Luokka:Suomalaiset toimittajat Luokka:Vuonna 1980 syntyneet Luokka:Elävät henkilöt
Mureenaturskat

Mureenaturskat (Muraenolepididae) on turskakaloihin kuuluva heimo. Heimon lajeja tavataan eteläisen pallonpuoliskon kylmistä meristä. ==Lajit ja anatomia== Mureenaturskien heimoon kuuluu lähteestä riippuen 1 tai 2 sukua ja 4-9 lajia. Ruumiinrakenteeltaan ne ovat pitkän omaisia ja kasvavat suurimmillaan noin 40 cm pitkiksi. Tyypillisiä piirteitä ovat 2 selkäevää, joista etumainen koostuu ainoastaan yhdestä ruodosta. Taaempi selkäevä on pitkä ja matala sekä yhtynyt pyrstöevän sekä pitkän peräevän kanssa. Leuan alla on viiksisäie ja vatsaevissä on 10-13 ruotoa (tyypillisesti turskakaloilla vain 4). ==Levinneisyys== Mureenaturskia tavataan kylmistä eteläisistä valtameristä, runsaimpana Eteläisestä jäämerestä. Ne elävät lähellä pohjaa mannerjalustoilla tyypillisesti noin 10-1 600 metri nsyvyydessä. ==Lähteet== Luokka:Turskakalat
Irene Ekelund

Irene Ekelund (s. 8. maaliskuuta 1997) on ruotsalainen pikajuoksija. Ekelund voitti vuonna 2013 sisäratojen Ruotsin mestaruuden 60 metrin ja 200 metrin juoksussa. 200 metrillä hän juoksi uuden sisäratojen Ruotsin ennätyksen 23,15 ja paransi lähes 19 vuotta vanhaa Maria Staafgårdin nimissä ollutta ennätystä 0,32 sekunnilla. Lisäksi hän juoksi vuoden 2013 aikana kuudesti alle 20-vuotiaiden Ruotsin ennätyksen: sisäradoilla 60 metrin juoksussa ja kolmesti 200 metrin juoksussa sekä ulkoradoilla 100 ja 200 metrin juoksussa. 60 metrin halliennätyksen 7,32 s juostessaan hän rikkoi Linda Haglundin lähes 39 vuotta vanhan ennätyksen ja 100 metrin ennätyksen 11,35 s juostessaan hän sivusi Haglundin 37 vuotta vanhaa ennätystä. Alle 18-vuotiaiden MM-kilpailuissa Donetskissa 2013 Ekelund sijoittui 100 metrillä viidenneksi ja voitti 200 metrillä kultaa ajalla 22,92 s. Alle 20-vuotiaiden MM-kilpailuissa Eugenessa 2014 hän sijoittui 100 metrillä kuudenneksi ja saavutti 200 metrillä hopeaa. Ekelund karsiutui 2014 Zürichin EM-kilpailuissa 200 metrin välierissä ja sijoittui 4 × 100 metrin viestissä kuudenneksi. Hän karsiutui 60 metrin välierissä sisäratojen EM-kilpailuissa 2015 ja 2019. == Henkilökohtaiset ennätykset == :Lähde: IAAF ;Ulkoradat * 100 metriä: 11,35 (2013) * 200 metriä: 22,92 (2013) ;Sisäradat * 60 metriä: 7,26 (2015) * 200 metriä: 23,15 (2013) == Lähteet == == Aiheesta muualla == * Luokka:Ruotsalaiset pikajuoksijat Luokka:Vuonna 1997 syntyneet Luokka:Elävät henkilöt
Järvenpään moskeija

Järvenpään moskeija (tat. Järvenpää mäçete, arabialaisesta مَسْجِد, masjid) on Järvenpäässä Kinnarin kaupunginosassa sijaitseva moskeija. Sen omistaa Suomen Islam-seurakunta, jonka jäseniä ovat Suomen tataarit. Järvenpään moskeija on Suomen ainoa varta vasten moskeijaksi valmistunut rakennus, mutta se ei ole ainoa moskeija. Tataariyhteisön talkoovoimin vuosina 1938-41 rakentama rukoushuone otettiin käyttöön vuonna 1942. Rakennukseen kuuluu pieni minareetti, joka on myös ainoa Suomessa. Siitä ei kuitenkaan ole kuulutettu rukouskutsuja. Tataarit opettivat yhteisönsä lapsille moskeijassa vielä 1980-luvulla kieltä ja uskontoa. Myöhemmin se on ollut aktiivisessa käytössä lähinnä uskonnollisten juhlien, pääsääntöisesti ramadanin aikaan. == Aiheesta muualla == * Dokumentti Järvenpään tataareista == Lähteet == Moskeija Moskeija Luokka:Suomen moskeijat
Kaprion kihlakunta

250px|right|thumb|Kaprion linna. Kaprion kihlakunta eli ujesti () oli hallintoalue Novgorodin Vatjan viidenneksessä. Sen keskuksena toimi Kaprion linna. Vuoden 1500 verokirjan mukaan Kaprion kihlakuntaan kuului 15 pogostaa: * Djatlitsyn eli Paastonkylän Jumalansynnyttäjän suojeluksen pogosta (Pokrovski Djatelinski pogost) * Grjaznon Nikolaoksen pogosta (Nikolski Greznevski pogost) * Iljussan Gregorioksen pogosta (Grigorjevski Lješski pogost) * Jastrebinon Nikolaoksen pogosta (Nikolski Jastrebinski pogost) * Kargalin pogosta (Kargalski pogost) Kaprion ympäristössä ja lännempänä Suomenlahden rannalla * Kuippinan Dimitrioksen pogosta (Dmitrejevski Kipenski pogost) * Orinan Vapahtajan pogosta (Spasski Orlinski pogost) * Osertsan Jumalansynnyttäjän suojeluksen pogosta (Pokrovski Ozerettski pogost) * Ruudan Jumalansynnyttäjän pogosta (Bogoroditski Vrudski pogost) * Saamostin Eliaan pogosta Pekunitsassa (Iljinski Zamozskoi pogost v Begunitsah) * Saaritsan Vapahtajan pogosta (Spasski Zaretski pogost) * Suijan Nikolaoksen pogosta (Nikolski Suidovski pogost) * Tillitsan Georgioksen pogosta (Jegorjevski Vzdylitski pogost) * Tääkelin Jumalansynnyttäjän pogosta (Bogoroditski Djagilenski pogost) * osa Ratsinan Georgioksen pogostasta (Jegorjevski Radtšinski pogost) Ruotsalaiset valtasivat alueen 1500-luvun lopussa ja uudelleen 1600-luvun alussa, jolloin sitä ryhdyttiin kutsumaan Kaprion lääniksi. Venäjän vallattua Inkerin vuosina 1702–1703 muodostettiin Inkerinmaan (vuodesta 1710 Pietarin) kuvernementti ja vuonna 1719 kuvernementin osana Pietarin provinssi, johon myös Kaprion kihlakunta (myöhemmin piirikunta, ven. distrikt) kuului. Kihlakunta lakkautettiin 1770-luvulla. ==Lähteet== Luokka:Venäjän kihlakunnat Luokka:Inkeri
Luskalan kartano

Luskalan kartano on Sammatissa Lohjalla sijaitseva kartano ja ainoa kartano Sammatissa. Se syntyi vuonna 1648, kun everstiluutnantti Joakim Schmidt sai kuninkaalta kuusi taloa Karjalohjan (Sammatin) Luskalan kylästä. Seuraavana vuonna hän sai kaksi taloa lisää ja myös säterioikeuden.Sammatti ennen vanhaan, s. 8–12, toim. Toivo Haatio, julk. Sammattiseura 2010, ISBN 978-952-92-6775-0 Osittain sama teksti julkaistu myös verkossa Luskala Schmidt aateloitiin 1649 nimellä Schmiedefelt. Hän hallitsi kartanoa parikymmentä vuotta kuolemaansa saakka, jolloin kartano siirtyi hänen pojalleen Detlof Schmiedefeltille. Detlof Schmiedefeltin ja hänen vaimonsa Beatan poika Kristian Joakim Schmiedefelt oli kartanon seuraava omistaja ja ensimmäinen, joka asui kartanossa pitempiä aikoja. Mielenterveysongelmista kärsinyt Kristian kuoli 1721 vammoihin, joita hän oli saanut yrittäessään itsemurhaa. Hänen tyttärensä Beata avioitui 1723 Berndt Johan Brunowin kanssa, ja kartano jäi kahtia heidän kahdelle pojalleen Berndt Johanille ja Carl Fredrikille. Kumpikin puolikas vaihtoi omistajaa, ja omistajiksi tulivat aatelittomat talonpojat, vuonna 1775 Joseph Heerman ja 1777 Johan Dahlman. Isojako kartanossa tehtiin 1776. Kartanolla oli oikeus perustaa torppia, ja sen maille perustettiin 1750-luvun lopussa Sammatin ensimmäinen torppa, jonka nimeksi vakiintui Pokka. == Lähteet == Luokka:Sammatin historia Luokka:Lohjan kartanot Luokka:Sammatin rakennukset ja rakennelmat
Sakari Ainali

thumb|Sakari Ainalin hauta. Sakari Ainali (3. joulukuuta 1874 Himanka – 31. lokakuuta 1938 Oulainen)Karimäki, Jenni (2 januari 2012). ”Ainali, Sakari”. Porvarillisen Työn Arkisto. oli suomalainen poliitikko ja lestadiolainen maallikkosaarnaaja. Hänen puolueensa oli Kansallinen Kokoomus.”Sakari Ainali” . Kirjasto Virma. Ainali valittiin eduskuntaan kolmissa vaaleissa, 1924, 1927 ja 1930. Sakari Ainali varttui Sillantakasen maatilalla Himangan Ainalin kylässä perheen vanhimpana lapsena. Perheen äiti kuoli lasten ollessa vielä alaikäisiä. Sakari-poika kävi vain pari viikkoa kiertokoulua ja rippikoulun. Vuonna 1893 19-vuotias nuorukainen lähti siirtolaiseksi Yhdysvaltoihin, jossa hän työskenteli Etelä-Dakotan länsiosassa Leadin kultakaivoksessa ja eteni työnjohtajaksi. Hän avioitui Isostakyröstä tulleen Maria Leppilaakson kanssa ja muutti vuonna 1902 perheineen takaisin Suomeen ja kotikylään Ainaliin. Kaikki perheen kolme lasta kuolivat pian tulirokkoepidemiaan, ja vanhemmat muuttivat Himangan kirkonkylältä ostamalleen pienelle maatilalle. Siellä Sakari Ainali sai uskonnollisen herätyksen ja ryhtyi kiertäväksi lestadiolaissaarnaajaksi. Vuosina 1934–1935 hän oli saarnamatkalla Yhdysvalloissa. Sakari Ainali toimi Himangan kuntakokouksen puheenjohtajana 1910–1919 sekä kunnanvaltuustossa 1920–1926 ja 1936–1938. Hän oli mukana perustamassa Himangan saha- ja myllyosuuskuntaa vuonna 1911 sekä osuuskauppaa ja säästöpankkia vuonna 1914 ja toimi näiden hallintoelimissä. Sakari Ainali valittiin kansanedustajaksi Oulun läänin eteläisestä vaalipiiristä vuonna 1924 ja uudelleen 1927 ja 1930. Kansanedustajana hän suhtautui kielteisesti korkeakulttuurin kuten oopperan määrärahoihin sekä naisten asemaan seurakunnissa. Kirkolliskokouksen jäseneksi Ainali valittiin 1928 ja hän kuului muun muassa virsikirjavaliokuntaan. Vuosina 1932–1935 Sakari Ainalin vaimo ja kolme lasta kuolivat, ja hänen oma terveytensäkin alkoi heiketä. Perheeseen syntyi kaikkiaan 13 lasta, joista kahdeksan kuoli ennen Sakari Ainalin omaa kuolemaa vuonna 1938. == Lähteet == * Tekstin lähde: Keskipohjalaisia elämäkertoja, Kokkola 1995. ===Viitteet=== == Aiheesta muualla == * Luokka:Kansanedustajat Luokka:Kansallisen Kokoomuksen poliitikot Luokka:Himangan kunnanvaltuutetut Luokka:Oulun läänin eteläinen vaalipiiri Luokka:Vuonna 1874 syntyneet Luokka:Vuonna 1938 kuolleet
Savannibulbuli

Savannibulbuli (Arizelocichla masukuensis) on bulbulien heimoon kuuluva varpuslintu. == Levinneisyys == Savannibulbulia tavataan Burundissa, Kongon demokraattisessa tasavallassa, Keniassa, Malawissa, Ruandassa, Tansaniassa ja Ugandassa. Sen on kuvattu olevan melko yleinen ja paikallisesti runsaslukuinenkin, ja sen kannankehitys on vakaa. Laji on luokiteltu elinvoimaiseksi. == Lähteet == Luokka:Bulbulit
Turo Inkiläinen

Turo Johannes Inkiläinen (s. 21. syyskuuta 1980 Kuhmoinen) on entinen suomalainen kestävyysjuoksija. Hän edusti Kuhmoisten Kumua, ja hänen valmentajanaan toimi Lasse Mikkelsson. Kalevan kisoissa Inkiläinen voitti kolme pronssia 5 000 metrin juoksussa sekä pronssia 10 000 metrin juoksussa. Lisäksi hän saavutti pronssia 12 kilometrin maastojuoksussa sekä edusti kertaalleen Suomea maastojuoksun EM-kilpailuissa. Virallisissa kilpailuissa Inkiläinen ei ole esiintynyt vuoden 2011 jälkeen. == Lähteet == Luokka:Suomalaiset kestävyysjuoksijat Luokka:Vuonna 1980 syntyneet Luokka:Elävät henkilöt
Pikkuvuoribulbuli

Pikkuvuoribulbuli (Arizelocichla montana) on bulbulien heimoon kuuluva varpuslintu. ==Levinneisyys== Pikkuvuoribulbulia tavataan Kamerunissa ja Nigeriassa. Sen kanta on pienenemässä elinympäristöjen tuhoutumisen vuoksi. Laji on luokiteltu elinvoimaiseksi. ==Lähteet== Luokka:Bulbulit
Tomas Johansson

Tomas Mikael Johansson (s. 3. huhtikuuta 1981 Turku) on entinen suomalainen pikajuoksija. Hän edusti Turun Urheiluliittoa, ja hänen valmentajanaan toimi Mika Lehtimäki. Kalevan kisoista Johansson voitti hopeaa ja pronssia 200 metrin juoksussa sekä pronssia 400 metrin juoksussa. Lisäksi hän voitti viestijuoksun SM-kilpailuista hopeaa ja pronssia 4 × 100 metrin viestijuoksussa sekä hopeaa ja pronssia 4 × 400 metrin viestijuoksussa. Virallisissa kilpailuissa Johansson ei ole esiintynyt vuoden 2006 jälkeen. == Lähteet == * Luokka:Suomalaiset pikajuoksijat Luokka:Vuonna 1981 syntyneet Luokka:Elävät henkilöt
Harmaakurkkubulbuli

Harmaakurkkubulbuli (Arizelocichla tephrolaema) on bulbulien heimoon kuuluva varpuslintu. ==Levinneisyys== Harmaakurkkubulbulia tavataan Kamerunissa, Päiväntasaajan Guineassa ja Nigeriassa. Sen on kuvattu olevan yleinen tai runsaslukuinen, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Bulbulit
The Butler

The Butler on vuonna 2013 ensi-iltansa saanut Lee Danielsin ohjaama yhdysvaltalainen historiallinen draamaelokuva. Se kertoo afroamerikkalaisesta Cecil Gainesista, joka työskenteli vuosikymmeniä Valkoisen talon hovimestarina todistaen merkittäviä tapahtumia kahdeksan Yhdysvaltain presidentin aikana. Cecil Gainesia näyttelee Forest Whitaker. Muissa pääosissa ovat Liev Schreiber, Oprah Winfrey, John Cusack, Alex Pettyfer, James Marsden, Robin Williams, Alan Rickman, Melissa Leo, Terrence Howard, Jane Fonda ja Vanessa Redgrave. The Butlerin ensi-ilta oli Yhdysvalloissa 16. elokuuta 2013 ja Suomessa 25. lokakuuta 2013. == Näyttelijät == == Vastaanotto == Elokuva ei saanut yhtään Oscar-ehdokkuutta. Oprah Winfrey oli naissivuosastaan Bafta- ehdokkaana, ja Screen Actors Guild Awards 2014 -gaalassa ehdolla omien sarjojensa palkintoon olivat sekä Whitaker, Winfrey että koko näyttelijäensemble. Elokuva sai monia palkintoja festivaaleilla ja etenkin afroamerikkalaisen elokuvan katselmuksissa. Turun Sanomien Päivi Valotien mielestä ulkoisesti hyvin tehtyä elokuvaa vaivaa hollywoodilainen pönäkkyys, sentimentaalinen ulkokohtaisuus ja mahdollisimman laajaa yleisöä kosiskeleva varovaisuus ja laskelmoivuus. Film-O-Holic.com-elokuvasivustolla Joonas Alanne luonnehtii elokuvaa vanhanaikaisen sentimentaaliseksi hyvien näyttelijöiden kavalkadiksi, jonka nopeat karikatyyrit kuuluisuuksista joko onnistuvat tai eivät. Hän pitää Whitakerin roolisuoritusta täydellisenä, yhtenä tämän uran parhaista, kun taas John Cusackin Nixon on täysin epäonnistunut. Ilta-Sanomien Tarmo Poussun mielestä taas Whitakerin roolityö on yhtä elotonta kuin Lee Danielsin ohjaus, ja eloisimmasta roolityöstä vastaa Oprah Winfrey. == Lähteet == == Aiheesta muualla == * * The Butler Box Office Mojossa * The Butler Rotten Tomatoesissa * The Butler Metacriticissä Luokka:Vuoden 2013 yhdysvaltalaiset elokuvat Luokka:Elämäkertoihin ja muistelmiin perustuvat elokuvat Luokka:Elokuvat poliitikoista Luokka:Seulonnan keskeiset artikkelit Luokka:Yhdysvaltalaiset historialliset draamaelokuvat
Daniela Stracchi

Daniela Stracchi (s. 2. syyskuuta 1983 Milano) on italialainen jalkapalloilija, pelipaikaltaan keskikenttäpelaaja. Stracchi edusti Italian naisten maajoukkuetta ensimmäisessä arvoturnauksessaan vuoden 2013 EM- kisoissa.http://www.uefa.com/womenseuro/season=2013/teams/team=500066/index.html Hän pelasi täydet minuutit kahdessa alkulohko-ottelussa sekä puolivälieräottelussa. Seuratasolla Stracchi edustaa ASD Mozzanicaa. == Lähteet == * * === Viitteet === Luokka:Italialaiset jalkapalloilijat Luokka:Vuonna 1983 syntyneet Luokka:Elävät henkilöt
Vuoribulbuli

Vuoribulbuli (Arizelocichla nigriceps) on bulbulien heimoon kuuluva varpuslintu. ==Levinneisyys== Vuoribulbulia tavataan Afrikan itäosissa. Sen on kuvattu olevan yleinen tai runsaslukuinen, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Bulbulit
Roberta D’Adda

Roberta D'Adda (s. 5. lokakuuta 1981 Vimercate) on italialainen jalkapalloilija, pelipaikaltaan puolustaja. D'Adda esiintyi ensimmäisen kerran Italian naisten maajoukkueessa kesäkuussa 2006. Hän on edustanut Italiaa vuosien 2009 ja 2013 EM- kisoissahttp://www.uefa.com/womenseuro/season=2009/matches/round=15046/match=304289/index.htmlhttp://www.uefa.com/womenseuro/season=2013/teams/team=500066/index.html. Seuratasolla D'Adda edustaa Bresciaa. == Lähteet == * * * * === Viitteet === Luokka:Italialaiset jalkapalloilijat Luokka:Vuonna 1981 syntyneet Luokka:Elävät henkilöt
Lönnrot-opisto

thumb|280px|Lönnrot-opisto Lönnrot-opisto oli Työtehoseuran Sammatin toimipiste Werlanderintie 170:ssä. Opisto perustettiin 1897 Elias Lönnrotin testamenttilahjoituksellaArkisto . Opisto koulutti matkailu- ja ravintola- alalle. Se oli yksi osa Työtehoseuran TTS koulutus -nimistä oppilaitosta.Työtehoseura Oppilaitoksen toiminta lopetettiin 1.9.2016. Opiston yhteyteen perustettiin Eliaksen yrttitarha, joka vaali Elias Lönnrotin perinteitä ja on lopetettu.Eliaksen yrttitarha (Internet Archive) Koulun nimi on vaihtunut useaan otteeseen: * Elias Lönnrotin emännyyskoulu 1897–1948 * Elias Lönnrotin emäntäkoulu 1949–1987 * Elias Lönnrotin kotitalousoppilaitos 1988–2001 * Työtehoseuran Lönnrot Opisto 2001-2016 Vuonna 2022 koulun rakennukseen tuli vuokralle maaseudun ainoa steinerkoulu Sammatin vapaa kyläkoulu. == Lähteet == Luokka:Sammatin rakennukset ja rakennelmat Luokka:Lohjan oppilaitokset Luokka:Elias Lönnrot
Raffaella Manieri

Raffaella Manieri (s. 26. marraskuuta 1986 Pesaro) on italialainen jalkapalloilija, pelipaikaltaan puolustaja. Manieri esiintyi ensimmäisen kerran Italian naisten maajoukkueessa heinäkuussa 2007. Hän on edustanut Italiaa vuosien 2009 ja 2013 EM- kisoissahttp://www.uefa.com/womenseuro/season=2009/matches/round=15046/match=304289/index.htmlhttp://www.uefa.com/womenseuro/season=2013/teams/team=500066/index.html. Seuratasolla Manieri edustaa ASD Torresia. == Lähteet == * * * * === Viitteet === Luokka:Italialaiset jalkapalloilijat Luokka:Vuonna 1986 syntyneet Luokka:Elävät henkilöt
Curse of Chucky

Curse of Chucky on vuonna 2013 ensi-iltansa saanut kauhuelokuva, jonka on ohjannut Don Mancini. Elokuva on kuudes osa Child's Play -elokuvasarjassa. Elokuva julkaistiin suoraan videolle. Chuckyn äänenä toimii jälleen Brad Dourif ja elokuvan pääosaa esittää Dourifin tytär Fiona Dourif. Alkujaan Don Mancini oli suunnittelemassa ensimmäisestä Child’s Play -elokuvasta reboot- versiota, jonka tarkoituksena oli palata taas pelottavaan kauhuun viimeisimpien osien ollessa kauhukomediaa. Lopulta päädyttiin uuteen jatko- osaan, joka alkujaan työstettiin työnimellä Revenge of the Chucky. == Näyttelijöitä == Luokka:Child’s Play -elokuvat Luokka:Vuoden 2013 yhdysvaltalaiset elokuvat Luokka:Suoraan videolle julkaistut elokuvat
Elisa Bartoli

Elisa Bartoli (s. 7. toukokuuta 1991 Rooma) on italialainen jalkapalloilija, pelipaikaltaan puolustaja.Football.it Bartoli on edustanut Italian naisten maajoukkuetta vuosien 2013http://www.uefa.com/womenseuro/season=2013/teams/team=500066/index.html ja 2017 EM-kilpailuissa. Hän kuului Italian joukkueeseen myös MM-kilpailuissa 2019, joissa hän pelasi avauskokoonpanossa neljässä ottelussa ja tuli vaihtopelaajana kentälle yhdessä ottelussa. MM-kisojen päättyessä hän on pelannut 61 maaottelua ja tehnyt niissä yhden maalin. Bartoli on edustanut Serie A:ssa Romaa, Torresia, Mozzanicaa, Fiorentinaa ja vuodesta 2018 uudelleen Romaa. == Lähteet == * * === Viitteet === Luokka:Italialaiset jalkapalloilijat Luokka:Vuonna 1991 syntyneet Luokka:Elävät henkilöt
Cecilia Salvai

Cecilia Salvai (s. 2. joulukuuta 1993 Pinerolo) on italialainen jalkapalloilija, pelipaikaltaan puolustaja. Salvai on edustanut Italian naisten maajoukkuetta vuoden 2013 EM- kisoissa,http://www.uefa.com/womenseuro/season=2013/teams/team=500066/index.html jossa hän pelasi avauskokoonpanossa kahdessa alkulohko-ottelussa sekä puolivälieräottelussa. Vuonna 2012 hän pelasi alle 20-vuotiaiden MM-kisoissa. Seuratasolla Salvai edustaa Bardolino Veronaa. == Lähteet == * * * === Viitteet === Luokka:Italialaiset jalkapalloilijat Luokka:Vuonna 1993 syntyneet Luokka:Elävät henkilöt
Chiara Marchitelli

Chiara Marchitelli (s. 4. toukokuuta 1985 Rooma) on italialainen jalkapalloilija, pelipaikaltaan maalivahti.Football.it Marchitelli on edustanut Italian naisten maajoukkuetta vuosien 2005, 2013 ja 2017 EM- kilpailuissa.http://www.uefa.com/womenseuro/season=2005/matches/round=1929/match=80079/index.htmlhttp://www.uefa.com/womenseuro/season=2013/teams/team=500066/index.html. Hän kuului Italian joukkueeseen myös MM-kilpailuissa 2019 mutta ei pelannut turnauksessa yhtään ottelua. Hän on pelannut kesäkuun 2019 loppuun mennessä 52 maaottelua. Seuratasolla Marchitelli edusti kaudella 2018–2019 Florentiaa. Aiemmin hän on Serie A:ssa edustanut Oristanoa kaudella 2004–2005, Fiammamonzaa kausilla 2005–2008, Romaa kaudella 2008–2009, Tavagnaccoa kausilla 2009–2013 ja Bresciaa kausilla 2013–2018. == Lähteet == * * * === Viitteet === Luokka:Italialaiset jalkapallomaalivahdit Luokka:Vuonna 1985 syntyneet Luokka:Elävät henkilöt
Todd Richards

Todd Richards (s. 20. lokakuuta 1966 Minnesota) on yhdysvaltalainen jääkiekkovalmentaja ja entinen pelaaja. Pelaajana hän oli puolustaja. Richards toimii tällä hetkellä apuvalmentajana Nashville Predatorsissa. Hän on aiemmin myös valmentanut esimerkiksi Minnesota Wildia ja Columbus Blue Jacketsia. ==Pelaajaura== Richards varattiin vuonna 1985 toisella kierroksella numerolla 33 Montreal Canadiensiin. Hän pelasi ennen varaustaan Minnesotan yliopistojoukkueessa. Ammattilaisuransa Richards aloitti kaudella 1989-1990 Sherbrooke Canadiensissa. Seuraavalla kaudella hänet vaihdettiin Hartford Whalersiin. Kyseisellä kaudella ei kuitenkaan paikkaa joukkueesta irronnut kummemmin. Richards teki kaudella Whalersissa kahdessa ottelussa neljä syöttöä. Se ei riittänyt vakuuttamaan, joten hänet siirrettiin Whalersin AHL- joukkueeseen Springfield Indiansiin, missä hän auttoi joukkuettaan voittamaan Calder Cupin. Loppu-uransa hän pelasi AHL:ssä, IHLssä ja Sveitsin National League A:ssa HC Servette Genèvessä. Ura päättyi vuonna 2002. ==Valmennusura== Pelaajauransa jälkeen Richards aloitti valmentamalla Milwaukee Admiralsissa AHL:ssa apuvalmentajana. Hän voitti vuonna 2004 Calder Cupin. Myöhemmin hän valmensi AHL:ssa myös Wilkes-Barre/Scranton Penguinsia, mutta mestaruutta ei irronnut. Kaudella 2008-2009 hän toimi San Jose Sharksin apuvalmentajana. Kesäkuussa 2009 hänet palkattiin Minnesota Wildiin päävalmentajaksi, mutta hänen aikanaan Minnesota ei edennyt kertaakaan pudotuspeleihin. Potkut Wildista tulivat 11. huhtikuuta 2011. Kesäkuussa 2011 Richards aloitti Columbus Blue Jacketsin apuvalmentajana, ja 9. tammikuuta 2012 hän nousi päävalmentajaksi. 27\. toukokuuta 2014 Blue Jackets jatkoi Richardsin sopimusta kahdella vuodella. Richards sai potkut Columbuksesta syksyllä 2015 joukkueen hävittyä kaikki kauden ensimmäistä otteluaan. Richards toimi NHL- seura Tampa Bay Lightningin apuvalmentajana 2016-2021. Kaudesta 2021-2022 lähtien Richards on toiminut NHL-seura Nashville Predatorsin apuvalmentajana. ==Lähteet== Luokka:Yhdysvaltalaiset jääkiekkoilijat Luokka:Yhdysvaltalaiset jääkiekkovalmentajat Luokka:Montreal Canadiensin varaamat pelaajat Luokka:Vuonna 1966 syntyneet Luokka:Elävät henkilöt
Helmiäisnystyt

Helmiäisnystyt ovat miehillä terskan juuressa esiintyviä nystyjä. Niitä on lähes joka toisella miehellä. Helmiäisnystyistä ei ole vaaraa eikä niitä tarvitse hoitaa. ==Lähteet== ==Aiheesta muualla== Luokka:Uroksen sukupuolielimistö
Lohilammen museo

Johannes Lohilammen museo on museoitu rustholli-tila 1700-luvulta. Paikallinen merkkihenkilö Johannes Lohilampi (1866-1938) on kerännyt sinne esineistöä eri puolilta Länsi-Uuttamaata. Rakennuksessa on myös kouluhuone ja kirkko sekä joitakin Elias Lönnrotille kuuluneita esineitä. Ulkorakennuksissa on syytinkiasunto, luhtiaitta, tallirakennus ja ajokaluvaja.Länsiuudenmaan museot viitattu 10.7.2013 Pihapiiriin kuuluva navetta on lasten ja nuorten kulttuuri- ja ympäristökeskus, jossa järjestetään vaihtuvia näyttelyitä. == Kuvia == Tiedosto:Lohilammen museo 2010.jpg|Lohilammen museo, päärakennus ja ulkorakennus Tiedosto:Lohilammen museo 1.JPG|Tupa Tiedosto:Lohilammen museo 2.JPG|Kouluhuone Tiedosto:Lohilammen museo 3.JPG|Sali Tiedosto:Lohilammen museo 4.JPG|Sali == Lähteet == == Aiheesta muualla == Luokka:Sammatin historia Luokka:Sammatin rakennukset ja rakennelmat Luokka:Suomen museot Luokka:Lohjan kulttuuri Luokka:Suomen 1700-luvulla rakennetut rakennukset ja rakennelmat
Jarkko Paljakka

Antti Jarkko Juhani Paljakka (s. 7. helmikuuta 1979 Jaala) on suomalainen moukarinheittäjä. Hän edustaa Valkealan Kajoa ja hänen valmentajanaan toimii Raimo Ahola. Kalevan kisoista Paljakka on voittanut moukarinheitossa hopeaa ja neljä pronssia. == Lähteet == Luokka:Suomalaiset moukarinheittäjät Luokka:Vuonna 1979 syntyneet Luokka:Elävät henkilöt
Laura Skyttä

Laura Maarit Johanna Skyttä (s. 16. elokuuta 1985 Lieto) on suomalainen kestävyysjuoksija. Hän edustaa Liedon Parmaa ja hänen valmentajanaan toimii Anne Skyttä. Kalevan kisoista Skyttä on voittanut pronssia 5 000 metrin juoksusta sekä pronssia 10 000 metrin juoksusta. == Lähteet == Luokka:Suomalaiset kestävyysjuoksijat Luokka:Vuonna 1985 syntyneet Luokka:Elävät henkilöt
Clay Buchholz

Clayton Daniel "Clay" Buchholz (s. 14. elokuuta 1984 Nederland, Texas) on yhdysvaltalainen baseballpelaaja, pelipaikaltaan syöttäjä. Oikeakätinen Buchholz on edustanut koko pääsarjauransa ajan MLB-liigan Boston Red Soxia. Tulokaskaudellaan 2007 hän voitti seuran kanssa World Seriesin. == Lähteet == Luokka:Yhdysvaltalaiset baseballpelaajat Luokka:Vuonna 1984 syntyneet Luokka:Elävät henkilöt
Wong Lo Kat

Wong Lo Kat () (tunnetaan nykyään nimellä Wan Lao Ji manner-Kiinassa) on kiinalainen yrttitee. Sen historia alkaa vuodesta 1828 ja sen sanotaan olevan maailman vanhin tavaramerkki. Se on yksi suosituimmista juomista Kiinassa. Yrttiteetuotteita tekevän yhtiön emoyhtiö on Guangzhou Wanglaoji Pharmaceutical Co., Ltd Wong Lo Kat yrttiteetä myydään 60 maassa ja sen tärkeimmät markkina-alue on Kiina ja sen jälkeen Yhdysvallat. Pääratikkeli on tee jota saa myös purkeissa, mutta myös erilaisia lääkerakeita, pillereitä, liuoksia, jne. Sitä on markkinoitu myös väitteellä että se pidentäisi elinaikaa 10 prosentilla. Asiantuntijat sanovat sanovat ettei väitteellä ole katetta. Emoyhtiön Guangzhou Pharmaceutical Holdingsin hallituksen puheenjohtaja Li Chuyuan sanoi sen perustuvan valtion terveysviranomaisten rahoittamaan tutkimukseen. Terveysviranomaisten mukaan tutkimus on tehty vain rotilla ja sitä ei voi sellaisenaan siirtää ihmisiin. Sen kehitti Qing- dynastian aikana vuonna 1828 perinteisen kiinalaisen lääketieteen lääkäri Wang Zebang Kantonissa. Hänen kuolemansa jälkeen hänen kolme poikaansa jatkoivat hänen teeyritystään. == Kuvia == Tiedosto:WongLoKat @ T.S.T.JPG|Wong Lo Kat -kauppa Hongkongissa. Tiedosto:Wong Lo Kat 310mL.JPG|Wong Lo Kat -teetä tölkissä. Tiedosto:WangLaoJi Herbal Tea 250ml.jpg|Wong Lo Kat -teetä nes­te­kar­ton­ki­pak­kauk­ses­sa. == Lähteet == == Aiheesta muualla == * * Luokka:Kuumat juomat Luokka:Kiinalaiset juomat
Vivian Woodward

Vivian John Woodward (3. kesäkuuta 1879 Kennington, Lontoo – 31. tammikuuta 1954) oli englantilainen amatöörijalkapalloilija, jonka huippu-ura sijoittui 1800- ja 1900-luvun taitteeseen. Hän pelasi Tottenham Hotspurissa ja Chelseassa. Woodward oli kapteenina Ison-Britannian voittaessa kultaa vuoden 1908 olympialaisissa ja Tukholman vuoden 1912 olympialaisissa. Hänen ennätyksensä Englannin paidassa (29 maalia 23 ottelussa) pysyi vuodesta 1911 vuoteen 1958. Woodward palveli Britannian armeijassa ensimmäisessä maailmansodassa, minkä johdosta hän ei päässyt osallistumaan Chelsean kautta aikojen ensimmäiseen FA Cupin finaaliin. Sodassa saatujen vammojen johdosta Woodward joutui jäämään eläkkeelle jalkapalloilijana. ==Seurajoukkueura== Woodward aloitti uransa Clacton Town FCissa vuonna 1895 ja liittyi FA Cupin voittaneeseen Tottenham Hotspuriin 1901. Hän siirtyi David Calderheadin johtamaan Chelseaan 1909 ja pelasi 116 peliä joukkueelle tehden 34 maalia. Hän oli Tottenhamin johtava maalintekijä kaudella 1912–1913 kymmenellä maalillaan. Ensimmäisen maailmansodan alussa hänet värvättiin Ison-Britannian armeijaan, minkä takia hän ei pelannut juurikaan otteluita kauden 1914–1915 aikana. Woodward loukkaantui sodassa eikä voinut palata huippu-urheiluun. ==Maajoukkueura== Woodwardin debyyttiottelu Englannin maajoukkueen riveissä oli vuonna 1903 Irlantia vastaan. Hän teki ottelussa kaksi maalia. Woodward teki ennätyksen vuosien 1903 ja 1911 välillä tehden 29 maalia 23 ottelussa. Tuo ennätys säilyi 1950-luvulle asti, yhteensä 47 vuotta. Kukaan muu ei ole ollut yhtä kauan kyseisen ennätyksen haltijana. Woodward pelasi lisäksi kolmessa epävirallisessa kansainvälisessä ottelussa Etelä-Afrikkaa vastaan vuonna 1910 ja teki niissä neljä maalia. Hän osallistui myös 44 kertaa Englannin amatöörimaajoukkueen peleihin ja teki 57 maalia. Suurin osa otteluista oli Euroopan heikoimpiin kuuluvia maita vastaan. Eräässä ottelussa Ranskaa vastaan vuonna 1906 Englanti voitti 15–0 ja Woodward teki kahdeksan maalia. ==Olympiaura== Woodward oli Ison-Britannian kapteeni sekä 1908 että 1912 olympialaisissa. Iso-Britannia voitti molemmat turnaukset. ==Sotilasura== Hän liittyi Middlesexin rykmentin 17. pataljoonaan. Pataljoona tunnettiin ”jalkapalloilijoiden pataljoonana”, jossa oli mukana muun muassa monia jäseniä Woodwardin entisestä joukkueesta Tottenham Hotspurista. Woodward palveli länsirintamalla ja haavoittui 1916. Hänet ylennettiin sotilasarvoltaan kapteeniksi. Luokka:Englantilaiset jalkapalloilijat Luokka:Vuonna 1879 syntyneet Luokka:Vuonna 1954 kuolleet
MixRadio

MixRadio oli japanilaisen Linen suunnittelema suoratoistopalvelu, joka perustui valmiiksi luotuihin soittolistoihin. Palvelu oli saatavilla jokaiseen Microsoft Mobile-älypuhelimeen, Androidille, iOS:lle sekä Nokia Lumia 2520 tablettiin, ja se oli ilmainen. Ennen lakkautusta MixRadion omisti japanilainen Line. MixRadio perustui yli 300 valmiiksi luotuun soittolistaan, jotka sisältivät yhteensä yli 30 miljoonaa kappaletta. Soittolistoissa soitettiin kappaleita satunnaisessa järjestyksessä eikä niiden järjestystä voi siten päättää. Kappaleiden yli voi kuitenkin rajatussa määrin hyppiä. Kun ylihyppäyksiä on tullut tunnissa kuusi menee "seuraava"-nappi pois päältä. Se tulee käyttöön taas tunnin päästä. Soittolistoja on moneen eri tyyliin. On esimerkiksi metallimusiikin- kesäfestareiden- artistien luomia- ja kaikkien aikojen suosituimmat-soittolistoja. MixRadiossa voi myös luoda artistikanavia, joissa soitetaan valittujen artistien ja niiden kaltaisten artistien musiikkia. Palvelussa oli ominaisuus, joka löytää käyttäjää lähellä olevat keikat. Palvelun avulla pystyi ostaa liput keikalle ja se opasti käyttäjän jopa keikkapaikalle. MixRadiossa oli mahdollista ladata puhelimeen tallennettavaksi neljä offline-soittolistaa. Tällöin näiden kuunteluun ei tarvittu nettiyhteyttä. MixRadiosta oli saatavilla myös maksullinen versio, MixRadio+. Se salli hyppäämisen kappaleiden yli niin paljon kuin halusi ja offline-soittolistoja pystyi lataamaan niin paljon kuin halusi. MixRadio+ päättyi Microsoftin ostettua palvelun. Nokia-kaupan johdosta MixRadio siirtyi Microsoftille. Microsoft eriytti palvelun ja myi sen japanilaiselle Line- pikaviestipalvelun omistajalle. Helmikuussa 2016 uutisoitiin MixRadion lopettamisesta. == Lähteet == * Tällainen on Nokian uusi ilmainen musiikkipalvelu * Testissä Nokia Musiikki+ – erilainen musiikkipalvelu puhelimeen === Viitteet === == Aiheesta muualla == * MixRadion kotisivut Luokka:Mediasoittimet Luokka:Microsoft Lumia Luokka:Musiikin suoratoistopalvelut
Viestijuoksun Suomen-mestaruuskilpailut 2012

Viestijuoksun Suomen-mestaruuskilpailut 2012 järjestettiin 14.–15. heinäkuuta Porissa. ==Yleisen sarjan mitalistit== ===Miehet=== Aika 1. osuus 2. osuus 3. osuus 4. osuus 4 × 100 m 1\. Helsingfors IFK 41,27 Joona-Ville Heinä Gustav Klingstedt Don-Zheni Ekoebve Johan Versluis 2\. IF Kraft 41,34 Fredrik Mitts Mats-Johan Hagman Johan Nordmyr Jonathan Åstrand 3\. Tampereen Pyrintö 41,49 Juha Virkkunen Mikko Laiho Olli Rantanen Eetu Ehrola 4 × 400 m 1\. Noormarkun Nopsa 3.15,20 Hannu Poussu Matti Välimäki Teemu Lankinen Lauri Kohtamäki 2\. Turun Urheiluliitto 3.16,43 Jukka Moisio Aki Henttonen Willy Rotich Ville Wendelin 3\. Kuopion Reipas 3.17,46 Matti Röppänen Ari Kauppinen Jouko Juntunen Thomas Barrineau 4 × 800 m 1\. IK Falken 7.35,83 Kristoffer Sandell Ville Borgmästars Christoffer Envall Niclas Sandells 2\. Helsingin Kisa-Veikot 7.37,36 Ossi Linkoaho Saku Lehikoinen Aki Nummela Mikko Lahtio 3\. IK Falken 2 7.38,73 Jimmy Finnholm Christoffer Wärn Mikael Bergdahl Tommy Granlund 4 × 1 500 m 1\. Turun Urheiluliitto 15.47,5 Joonas Lehtinen Lewis Korir Rami Tuokko Willy Rotich 2\. IK Falken 15.58,0 Jimmy Finnholm Tommy Granlund Ville Borgmästars Mikael Bergdahl 3\. Seinäjoen Seudun Urheilijat 16.13,0 Tuomo Hippi Matti Taini Joonas Harjamäki Antti Taini 3 × 3 000 m kävely 1\. Keski- Uudenmaan Yleisurheilu 38.01,20 Eero Seel Antti Kempas Eemeli Kiiski 2\. Lappeenrannan Urheilu-Miehet 38.30,44 Tuukka Grönholm Heikki Kukkonen Veli- Matti Partanen 3\. Turun Weikot Yleisurheilu 39.33,04 Aleksi Ojala Kari Laiho Timo Viljanen ===Naiset=== Aika 1. osuus 2. osuus 3. osuus 4. osuus 4 × 100 m 1\. Jyväskylän Kenttäurheilijat 45,76 Juuli-Anna Tauren Emmi Mäkinen Minna Laukka Hanna-Maari Latvala 2\. Helsingfors IFK 46,36 Janna Rosenqvist Sanna Aaltonen Matilda Bogdanoff Jasmin Showlah 3\. Joensuun Kataja 47,08 Sanna Jaatinen Noora Hämäläinen Miia Kiiski Jaana Sieviläinen 4 × 400 m 1\. Helsingin Kisa-Veikot 3.45,43 Laura Kolehmainen Suvi Selvenius Katja Erävistö Anniina Laitinen 2\. Jyväskylän Kenttäurheilijat 3.47,44 Heta Jonsson Minna Laukka Emmi Mäkinen Hanna-Maari Latvala 3\. IF Nykarlebynejden 3.48,73 Jonna Julin Zenitha Eriksson Simone Wiklund Jonna Skrifvars 4 × 800 m 1\. Helsingin Kisa-Veikot 8.48,34 Minna Nummela Anniina Laitinen Katja Erävistö Suvi Selvenius 2\. Turun Urheiluliitto 9.09,46 Laura Nakolinna Venla Paunonen Vilma Laitinen Aino Paunonen 3\. IK Falken 9.14,05 Mette Paavolainen Caroline Wärn Cecilia Långnabba Karin Storbacka 3 × 3 000 m kävely 1\. Vasa IS 44.52,91 Mikaela Löfbacka Camilla Richardsson Vera Rauhala 2\. Esbo IF 48.40,42 Amanda Åström Kialiina Tonttila Annika Norrman 3\. Laitilan Jyske 50.29,76 Anu-Riikka Järnberg Venla Laiho Mari Sipilä ==Lähteet== *http://www.yleisurheilunkuvalehti.fi/tulokset/40-kotimaa/957-sm-viestit- pori-14-1572012?lang= Luokka:Viestijuoksun Suomen-mestaruuskilpailut Luokka:Vuoden 2012 yleisurheilu Luokka:Porin urheilutapahtumat
Asparaginaasi

Asparaginaasi, l-asparaginaasi, Crasnitin on entsyymi. Se katalysoi asparagiinin hajoamista asparagiinihapoksi. Asparaginaasia käytetään verisyöpien, joista ainakin ALL:n (akuutti lymfaattinen leukemia) hoidossa. Tämän indikaation alaisena se on syöpälääke eli sytostaatti.Tuomi, Alfering, Olli: s. 113–114 Kirjatieto mainitsee luuytimen vaurioitumisen riskin, eli luuydinsuppression vaaran vain vähäisenä. Allergiset reaktiot, kuten ihottumien muodossa ovat mahdollisia. Crasnitinia eli l-asparaginaasia annetaan infuusiona, eli laskimotiputuksena verisuoneen. ==Lähteet== *Tuomi, Alfering & Olli: Lääkkeet ja niiden käyttö, SHKS-WSOY, Porvoo, 1977 ISBN 951-0-06936-1 ===Viitteet=== ==Aiheesta muualla== *http://www.medicina.fi/fato/61.pdf *ONKI-tietokanta (MeSH) Luokka:Solunsalpaajat Luokka:Hydrolaasit Luokka:WHO:n tärkeimmät lääkkeet
Viestijuoksun Suomen-mestaruuskilpailut 2013

Viestijuoksun Suomen-mestaruuskilpailut 2013 järjestettiin 6.–7. heinäkuuta Joensuussa. ==Yleisen sarjan mitalistit== ===Miehet=== Aika 1. osuus 2. osuus 3. osuus 4. osuus 4 × 100 m 1\. Tampereen Pyrintö 40,77 Mikko Laiho Olli Rantanen Lauri Alasaukko-Oja Markus Koivula 2\. Ikaalisten Urheilijat 40,93 Arttu Nikkilä Otto Ahlfors Samuli Samuelsson Eero Haapala 3\. Jyväskylän Kenttäurheilijat 41,22 Mikko Mensala Petteri Monni Juho Kaihlajärvi Valtteri Ahtamo 4 × 400 m 1\. Helsingfors IFK 3.16,33 Johan Versluis Gustav Klingstedt Artem Lopatenko Erik Back 2\. Turun Urheiluliitto 3.16,76 Eetu Viitala Jukka Moisio Willy Rotich Saku Lehikoinen 3\. Esbo IF 3.18,62 Tobias Öhman Alexis Troberg Heikki Leppänen Roope Saarinen 4 × 800 m 1\. IK Falken 7.35,88 Christoffer Wärn Ville Borgmästars Mikael Bergdahl Niclas Sandells 2\. Turun Urheiluliitto 7.37,46 Saku Lehikoinen Joonas Lehtinen Marco Bertolotti Willy Rotich 3\. Karhulan Katajaiset 7.47,64 Ismo Pekkanen Eetu Lindfors Mikki Lehtonen Ilari Piipponen 4 × 1 500 m 1\. Turun Urheiluliitto 15.38,62 Willy Rotich Joonas Lehtinen Lewis Korir Marco Bertolotti 2\. IK Falken 15.46,77 Jimmy Finnholm Ville Borgmästars Mikael Bergdahl Niclas Sandells 3\. Joensuun Kataja 15.57,5 Jiri Karjalainen Arttu Vattulainen Oskari Pennanen Jukka Keskisalo 3 × 3 000 m kävely 1\. Turun Weikot Yleisurheilu 41.46,07 Timo Viljanen Hugo Leppäsyrjä Aleksi Ojala 2\. Esbo IF 42.45,63 Eemeli Kiiski Matti Vesterinen Elmo Koivunen 3\. Keski-Uudenmaan Yleisurheilu 47.32,31 Jere Niemi Jaakko Määttänen Joni Rouhiainen ===Naiset=== Aika 1. osuus 2. osuus 3. osuus 4. osuus 4 × 100 m 1\. Helsingfors IFK 46,21 Janna Rosenqvist Sanna Aaltonen Matilda Bogdanoff Jasmin Showlah 2\. Jyväskylän Kenttäurheilijat 46,51 Emilija Manninen Emmi Mäkinen Minna Laukka Juuli-Anna Tauren 3\. Helsingin Kisa-Veikot 46,63 Ifeoma Chukwuma Anniina Laitinen Laura Kolehmainen Tiina Rinne 4 × 400 m 1\. Helsingin Kisa-Veikot 3.45,95 Laura Kolehmainen Moona Latvala Annika Harri Anniina Laitinen 2\. IF Nykarlebynejden 3.47,13 Zenitha Eriksson Jonna Julin Simone Wiklund Jonna Skrifvars 3\. Jyväskylän Kenttäurheilijat 3.48,29 Emilija Manninen Emmi Mäkinen Maria Valtanen Minna Laukka 4 × 800 m 1\. Turun Urheiluliitto 8.56,49 Tiia Taipale Venla Paunonen Hanna Haavikko Johanna Matintalo 2\. Helsingin Kisa-Veikot 8.56,90 Hilkka Kontro Anniina Laitinen Annika Harri Minna Lamminen 3\. Turun Urheiluliitto 2 9.50,64 Saara Raitis Anni Räty Vilma Laitinen Sanna Vilkko 3 × 3 000 m kävely 1\. Vasa IS 45.16,76 Mikaela Löfbacka Rebecca Paxal Vera Rauhala 2\. Espoon Tapiot 48.30,23 Enni Nurmi Samina Nummi Taika Nummi 3\. Keski-Uudenmaan Yleisurheilu 50.04,03 Tinja Uhlenius Kajsa Salmela Katri Gauriloff ==Lähteet== * Tulokset 1. päivä * Tulokset 2. päivä * Karhulan Katajaiset rikkoi 1980-luvun Suomen ennätyksen Yleisurheilu.fi. * Tampereen Pyrintö rikkoi 23 vuotta vanhan Suomen ennätyksen Yleisurheilu.fi. Luokka:Viestijuoksun Suomen-mestaruuskilpailut Luokka:Joensuun urheilutapahtumat Luokka:Vuoden 2013 yleisurheilu